**E L Ő T E R J E S Z T É S**

**Szombathely Megyei Jogú Város Közgyűlésének 2020. június 25-i ülésére**

**Javaslat Szombathely Megyei Jogú Város közrendjével, közbiztonságával kapcsolatos beszámolók elfogadására**

I. Szombathely 2019. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló beszámoló elfogadása

A Rendőrségről szóló 1994. évi XXXIV. törvény 8. § (4) bekezdése határozza meg a rendőrkapitány részére, hogy beszámoljon a település képviselő-testületének a közbiztonság érdekében tett intézkedésekről és az azzal kapcsolatos feladatok végrehajtásáról. A fenti jogszabályi rendelkezés értelmében a Szombathelyi Rendőrkapitányság vezetője elkészítette a város 2019. évi közbiztonságának helyzetéről szóló beszámolót, amely az előterjesztés mellékletét képezi.

II. Szombathely Megyei Jogú Város Közterület-felügyelet 2019. évben végzett szakmai tevékenységéről szóló beszámoló elfogadása

A Tisztelt Közgyűlés döntése alapján Szombathely Megyei Jogú Város Közterület-felügyelet 2020. január 1. napjával beolvadt Szombathely Megyei Jogú Város Polgármesteri Hivatalába.

A Közterület-felügyelet minden évben beszámolt az intézmény előző évi tevékenységéről. A tavalyi év vonatkozásában a Közterület-felügyelet irodavezetője – 2019. december 31-ig igazgatója – elkészítette az intézmény 2019. évben végzett szakmai tevékenységéről szóló beszámolót, amely az előterjesztés mellékletét képezi. (2020 januárjától már a Polgármesteri Hivatal törvényességi és hatósági munkájáról, a Hivatal tevékenységéről szóló jegyzői tájékoztató részét képezi a havi rendszerességű beszámoló.)

A Gazdasági és Jogi Bizottság, valamint a Bűnmegelőzési, Közbiztonsági és Közrendvédelmi Bizottság által a beszámolókról hozott határozatokat a bizottságok elnökei a Közgyűlésen ismertetik.

Kérem a Tisztelt Közgyűlést, hogy a beszámolókat megtárgyalni, és azokat elfogadni szíveskedjék.

**Szombathely, 2020. június „ ”**

 **/: Dr. Nemény András :/**

**I.**

**HATÁROZATI JAVASLAT**

**…../2020. (VI.25.) Kgy. számú határozat**

Szombathely Megyei Jogú Város Közgyűlése Szombathely 2019. évi közbiztonságának helyzetéről, a közbiztonság érdekében tett intézkedésekről és az azokkal kapcsolatos feladatokról szóló, a Rendőrségről szóló 1994. évi XXXIV. törvény 8. § (4) bekezdése alapján készített beszámolót megtárgyalta, és az előterjesztés melléklete szerinti tartalommal elfogadja.

**Felelős:** Dr. Nemény András polgármester

 Dr. László Győző alpolgármester

Dr. Gulyás Ferenc r. ezredes kapitányságvezető

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**II.**

**HATÁROZATI JAVASLAT**

**…../2020. (VI.25.) Kgy. számú határozat**

**„A”**

Szombathely Megyei Jogú Város Közgyűlése a Szombathely Megyei Jogú Város Közterület-felügyelet 2019. évben végzett szakmai tevékenységéről szóló beszámolót megtárgyalta, és az előterjesztés melléklete szerinti tartalommal elfogadja.

**Felelős:** Dr. Nemény András polgármester

 Horváth Soma alpolgármester

Dr. Varsányi Péter, a Közterület-felügyelet vezetője

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal

**„B”**

Szombathely Megyei Jogú Város Közgyűlése a Szombathely Megyei Jogú Város Közterület-felügyelet 2019. évben végzett szakmai tevékenységéről szóló beszámolót megtárgyalta, és azt nem fogadja el.

**Felelős:** Dr. Nemény András polgármester

 Horváth Soma alpolgármester

Dr. Varsányi Péter, a Közterület-felügyelet vezetője

(a végrehajtás előkészítéséért:

Dr. Holler Péter, a Hatósági Osztály vezetője)

**Határidő:** azonnal